Fredericia Gymnasium. Udkast til. Talentstrategi - PDF
Download "Fredericia Gymnasium. Udkast til. Talentstrategi"
1 Udkast til
2 Indledning Det fremgår af stx-bekendtgørelsen af 26. juni 2013, 73 og hf-bekendtgørelsen af 26. juni 2013, 38, at undervisningen skal tilrettelægges under hensyntagen til elevernes/kursisternes forskellige evner og forudsætninger. Ligeledes fastslås det i 44 (stx) og 24, stk. 3 (hf), at skolerne skal etablere tilbud til elever/kursister med særlige talenter. Det betyder at talentarbejdet har to dimensioner: talentarbejdet i undervisningen samt talentarbejdet uden for den almindelige undervisning. Talentarbejdet i undervisningen varetages af den enkelte lærer og særlige pædagogiske tiltag i den retning varetages af Pædagogisk Råd samt skolens ledelse. Talentarbejdet uden for den almindelige undervisning varetages af særligt udpegede lærere og koordineres af skolens talentudvalg samt skolens ledelse. Begrebsafklaring Formålet med talentarbejdet på Fredericia Gymnasium er at give den enkelte elev mulighed for og støtte til at udfolde sit potentiale. Det skal afspejles i den almindelige undervisning og i aktiviteter uden for undervisningen. I den almindelige undervisning understøtter lærerne elever med særlige talenter gennem den almindelige undervisningsdifferentiering og formative evaluering af den enkelte elev. Målet er her at løfte den enkelte elev mest muligt inden for de almindelige rammer for undervisning. Talentarbejdet kan ligeledes organiseres som holddifferentiering, hvilket dog kræver at skemastrukturen understøtter dette. Fredericia Gymnasium anlægger i talentarbejdet uden for undervisningen et bredere talentbegreb, hvor talent tolkes som viljen til at ville mere. Initiativerne uden for undervisningen er derfor rettet mod de særligt motiverede elever. Udvælgelseskriterier Grundkriteriet for udvælgelsen til talentarbejdet uden for undervisningen er derfor: Dem der gerne vil! Hvis der er flere motiverede elever end der er pladser, suppleres grundkriteriet med lærernes faglige vurdering af elevens særlige talent. Talentaktiviteter uden for undervisningen falder i to kategorier:
3 Internt organiserede aktiviteter, hvor det primært er elevens motivation, der er afgørende for deltagelsen. Eksternt organiserede aktiviteter, hvor motivationen i højere grad suppleres med en faglig vurdering som grundlag for deltagelse. Særligt for ATU (Akademiet for Talentfulde Unge), Unge Forskere og Forskerspire gælder det, at udvælgelsen har to spor: elevens egen ansøgning samt relevante faglæreres vurdering af kandidatens egnethed. Eksisterende initiativer Fredericia Gymnasium har et bredt udvalg af talentinitiativer. Rækken af tilbud fremgår i al væsentlighed af gymnasiets talentpjece, som redigeres af talentudvalget hvert år i august. Derudover udvikles og tilbydes der gennem skoleåret løbende en række aktiviteter, som ikke nødvendigvis gennemføres hvert år. Musicalen er ét eksempel. Ligeledes har Fredericia Gymnasium gennem samarbejdet med Fredericia Eliteidræt oprettet to studieretninger, hvor særlige idrætstalenter har bedre mulighed for at kombinere deres idræt med gennemførelsen af en ungdomsuddannelse. Endelig tilbyder Fredericia Gymnasium en særlig 4-årig gymnasieuddannelse til Team Danmark elever. Kontakten til Elitesportseleverne, Fredericia Eliteidræt og Team Danmark varetages af pædagogisk leder Peter Knudsen samt lektor Boris Bjulver. Kommunikation Eleverne informeres om udbuddet af talentinitiativer uden for den almindelige undervisning via talentudvalgets præsentation af talentpjecen rundt i 1.g og 1.hf klasserne i august. Der informeres senere særskilt om ATU, forskerspirer og Unge forskere. Lærerne informeres gennem ugebrevet.
4 Kommende initiativer Initiativer i forhold til den almindelige undervisning: o I forhold til talentpleje i den almindelige undervisning peger talentudvalget på en indsats i forhold til differentieret undervisning som en del et kommende visionsprojekt. o Faglærerne skal gennem efteruddannelse og gymnasiets udviklingsarbejde om formativ evaluering styrkes i også at kunne målrette den omlagte elevtid i forhold til de fagligt stærke elever. o Gennem IT-udvalgets arbejde med pædagogisk IT, herunder projektet Flipped Learning afsøges de digitale undervisningsmidlers potentiale for undervisningsdifferentiering og dermed muligheden for at udfordre de fagligt stærke elever yderligere. o Ledelsen støtter aktivt muligheden for i skoleåret 2015/16 at skabe de skemamæssige rammer for at kunne afprøve holddifferentiering. o Skolens fastholder sin efteruddannelsespolitik som en forudsætning for et fortsat fagligt og pædagogisk opdateret personale. Initiativer i forhold til aktiviteter uden for den almindelige undervisning: o Der skal arbejdes med at styrke faglærernes fokus på at spotte særlige talentfulde elever. Dette skal ske gennem øget kendskab til forskellige talenttyper samt hvad der motiverer de forskellige typer. o Elevernes bevidsthed om muligheden for at omdanne gode SRP/SSO er til en Unge Forskere-opgave skal skærpes. Dette skal ske via information fra ledelsen dels til eleverne, dels til de involverede faglærere/vejledere. o Ledelsen skal på KLEVA-mødet i november understøtte spotningen af egnede ATUkandidater. Ledelsen skal over for faglærerne gøre opmærksom på nødvendigheden af deres tilbagemeldinger om egnede ATU-kandidater. Ledelsen præciserer i den forbindelse kriterierne for udvælgelsen: vilje, motivation og nysgerrighed. Ledelsen og den ATUansvarlige vurderer desuden behovet for en egentlig ATU-kontrakt mellem skolen og de udvalgte elever. o Der skal etableres en dialog med elevrådet om udbuddet af talentinitiativer samt opbygningen af et talentmiljø, hvor det at have et særligt talent opfattes som anerkendelsesværdigt.
5 o Skolens hjemmeside og sociale medier skal inddrages yderligere i profileringen af talentinitiativerne. Ledelsen laver i samarbejde med skolens ansvarlige for de sociale medier en plan herfor. o Ledelsen og talentudvalget afsøger mulighederne for, at deltagelse i større talentprojekter kan afløse skriftlige opgaver. o Talentudvalget afdækker muligheden for at udvikle et lokalt talent-klippe-kort med tilhørende talent-certifikat som dokumentation for deltagelse. o Skolen fortsætter med at understøtte et bredt udbud af talentinitiativer gennem en sikring af de nødvendige ressourcer. Succeskriterier: Målsætning for den almindelige undervisning: At lærere og elever oplever at undervisningen i stigende grad har fokus på den enkelte elevs læring og potentialer. Målsætning for talentaktiviteter uden for den almindelige undervisning: At elever i stigende grad opfatter deltagelse talentaktiviteter som naturligt, meningsfuldt og lærerigt. Fredericia Gymnasium / 11. juni 2015